**PROJEKTNI ZADATAK**

**Za Nabavu i ugradnju ARHEOSTEREOSKOPA s 3D slikom**

**OPIS PROJEKTA CLAUSTRA +**

Projekt „Prekogranična destinacija kulturnog i zelenog turizma Claustra Alpium Iuliarum“, akronimom „Claustra +“, nastavak je projekta „Claustra“ koji je Primorsko-goranska županija kako jedan od partnera uspješno provodila u sklopu Operativnog programa IPA Slovenija – Hrvatska 2007.-2013., u vremenu od siječnja 2014. do rujna 2015. godine. Projekt „Claustra +“ provodi se u okviru Programa suradnje Interreg V-A Slovenija – Hrvatska za razdoblje 2014.-2020., a obrađuje specifične probleme u području vrednovanja, zaštite i očuvanja zajedničke kulturne baštine na području dviju država, s ciljem aktivne zaštite baštine održivim turizmom.

Projekt „Claustra +“ usmjeren je na očuvanje i valorizaciju baštine obrambenog sustava Claustra AIpium Iuliarum: ovaj prekogranični spomenik proteže se od Kvarnera do Posočja i daje krajoliku izuzetno jedinstven pečat. Uz pravilnu prezentaciju, obogaćivanje i povezivanje baštine Claustre sa prirodnom baštinom, moguće je uspostaviti vrlo atraktivnu ponudu za razvoj kulturnog i zelenog turizma, u sklopu kojeg je moguće spojiti urbana i ruralna područja, te more i udaljeno zaleđe. Projekt također rješava izazov kako ponudu, vezanu za kulturnu i prirodnu baštinu, prilagoditi potrebama modernog posjetitelja. Projekt će uspostaviti zajednički prekogranični proizvod kulturne rute CLAUSTRA, koji može biti na međunarodnom tržištu vrlo konkurentan, a u inozemstvu su već prepoznali slične primjere rimskih obrambenih sustava (Hadrijanov zid, njemački Limes), kao sveobuhvatan turistički proizvod, koji privlači veliki broj posjetitelja. Vodeći partner na projektu je Javni zavod Republike Slovenije za očuvanje kulturne baštine, dok su ostali partneri Primorsko-goranska županija, Pomorski i povijesni muzej Hrvatskog primorja, Prirodoslovni muzej Rijeka, Turistička zajednica Kvarnera, Hrvatski restauratorski zavod, Zavod Ivana Cankara za kulturu, sport i turizam Vrhnika, Narodni muzej Slovenije i Zavod Republike Slovenije za očuvanje prirode.

Osnovne informacije o projektu:

Naziv projekta: Claustra +

Trajanje projekta: 30 mjeseci

Datum početka projekta: 01/8/2017

Datum završetka projekta: 31/01/2020

Budžet projekta: 1.779.988,15 Eura

Projektni partneri:

* Korisnik (vodeći partner): Javni zavod Republike Slovenije za očuvanje kulturne baštine
* PP1: Zavod Ivana Cankara za kulturu, sport i turizam Vrhnika
* PP2: Narodni muzej Slovenije
* PP3: Zavod Republike Slovenije za očuvanje prirode
* PP4: Hrvatski restauratorski zavod
* PP5: Primorsko-goranska županija
* PP6: Pomorski i povijesni muzej Hrvatskog primorja Rijeka
* PP7: Prirodoslovni muzej Rijeka
* PP8: Turistička zajednica Kvarnera

Svrha projekta Claustra + je očuvanje i valorizacija baštine obrambenog sustava Claustra AIpium Iuliarum: ovaj prekogranični spomenik proteže se od Kvarnera do Posočja i daje krajoliku izuzetno jedinstven pečat. Uz pravilnu prezentaciju, obogaćivanje i povezivanje baštine Claustre sa prirodnom baštinom, cilj je uspostaviti vrlo atraktivnu ponudu za razvoj kulturnog i zelenog turizma te spojiti urbana i ruralna područja, more i udaljeno zaleđe. Projekt također rješava izazov kako ponudu, vezanu za kulturnu i prirodnu baštinu, prilagoditi potrebama modernog posjetitelja. Projekt će uspostaviti zajednički prekogranični proizvod kulturne rute CLAUSTRA.

Ostvarivanjem ciljeva iz ovog projekta doprinijeti će se zadovoljavanju kulturnih, društvenih i ekonomskih potreba regije.

**OPIS ZADATKA:**

U okviru EU projekta Claustra +, Primorsko-goranska županija će postaviti dva stereoskopa s 3D slikama kasnoantičkih barijera na dva arheološka nalazišta, za koje već postoje jednostavne 3D rekonstrukcije.

Od odabranog ponuditelja očekuje se izrada i isporuka i montaža 2 stereoskopske glave s 3D slikom u skladu sa sljedećim zahtjevima:

* 2 stereoskopske glave moraju imati visokokvalitetno, nepropusno i nehrđajuće kućište, jer će stereoskop biti instaliran na otvorenom,
* u ponudu uključiti i dobavu i montažu postolja za stereoskop sa stabilnim sustavom za pričvršćivanje
* obje stereoskopske glave moraju biti opremljene visokokvalitetnom optikom za pravilan prikaz 3D slika,
* obje različite 3D slike moraju sadržavati detaljne 3D rekonstrukcije kasnoantičkih barijera i okolnog krajolika na temelju znanstvenih činjenica (Naručitelj dostavlja snimke postojećeg stanja te tlocrte, poglede i presjeke idejnih rekonstrukcija izgleda Principija i dijela obrambenih zidina iznad Jelenja u vrijeme njihova funkcioniranja). 3D slike moraju biti izrađene u tijesnoj suradnji s arheolozima partnera na projektu i odobrene od strane Konzervatorskog odjela u Rijeci.
* Ponudu izraditi u dvije varijante: varijanta A bez prikazivanja osoba i varijanta B s prikazom osoba koje se predstavljaju, uključuju gledatelja i otkrivaju animirani prizor

Mjesto montaže:

* Tarsatički prinicipij (Rijeka, Trg Jurja Klovića, k.č.br. 4397/1 k.o. Stari grad)
* Grad Grobnik (k.č.br. 3040 k.o. Grobnik)

Rok za izvođenje radova je tri mjeseca od potpisa ugovora.

Plaćanje se vrši jednokratno po obavljenim radovima.

Ponuditelju se predlaže obilazak lokacija uz prethodnu najavu Naručitelju (kontakt Hicela Margan 051 351 228, ili elektronskom poštom na hicela.margan@pgz.hr).

Ponuditelj je u obvezi dostaviti izjavu kojom jamči da je upoznat da je predmetna građevina na kojoj će se izvoditi radovi zaštićeno kulturno dobro za koje je kod izvođenja radova nužna suradnja sa nadležnim Konzervatorskim odjelom u Rijeci (nadležni konzervator je Mia Rizner), da je upoznat sa svim specifičnostima lokacija te načinom i tehnologijom izvođenja radova, da je prije podnošenja ponude obišao lokaciju na kojoj se predviđa instalacija arheostereoskopa.